24 may kuni Toshkent viloyatining Yangiyo‘l tumanida qotillik yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Ta’kidlanishicha, Jizzax viloyati Yangiobod tumani Xovos qishlog‘ida yashovchi, muqaddam sudlangan, N.G‘. Yangiyo‘l tumani Saidota MFYdagi hovlida o‘zaro janjal oqibatida A.M.ning ko‘krak qismiga pichoq bilan urib jarohat yetkazgan. Natijada A.M. voqea joyida vafot etgan. N.G‘. ushlangan. Eslatib o‘tamiz, avvalroq Toshkent viloyatida mudhish qotillik yuz bergandi.